La documentacion la trobaretz a cadun dels passatges de la tramitacion.
Requisits de les persones sol·licitants
Les persones sol·licitants hauran de complir, amb caràcter general, els requisits següents:
a) Acreditar tenir una plantilla de personal mínima de 3 persones durant tot l'any anterior a la convocatòria, la qual cosa s'haurà de demostrar de la forma indicada a la base 9.3 c).
O bé, acreditar unes despeses, en concepte d'edició de continguts, mínimes del 20% respecte del total de despeses subvencionables d'acord amb les bases 9.3 a) i 9.3 c).
Aquest import haurà de ser com a mínim de 15.000 euros (IVA i IRPF no inclosos).
A les entitats sense finalitat de lucre no se'ls aplicarà aquest requisit.
b) No estar sotmès a cap dels supòsits de prohibició d'obtenir subvencions, de conformitat amb l'article 13 de la Llei 38/2003, de 17 de novembre, general de subvencions.
c) Complir totes les obligacions exigibles contingudes en els articles 32.1, 32.3, 33 i 36.4 de la Llei 1/1998, de 7 de gener, de política lingüística, que s'acreditarà de la forma indicada a la base 9.1.2.l).
d) Les persones físiques han d'estar donades d'alta en l'epígraf de l'impost d'activitats econòmiques corresponent a serveis de radiodifusió, televisió i transmissió de senyals de televisió.
e) En el cas de fundacions, haver complert el deure de presentació dels comptes anuals davant el protectorat d'acord amb l'article 336-3 del llibre tercer del Codi civil de Catalunya, aprovat per la Llei 4/2008, de 24 d'abril.
f) En el cas d'associacions i fundacions ja constituïdes, haver complert la previsió d'adaptació dels estatuts i inscripció d'aquesta adaptació en el registre corresponent, segons la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, i a la Llei 5/2011, del 19 de juliol, de modificació de l'anterior, si s'escau.
g) En cas d'empreses amb una plantilla igual o superior a 25 persones, disposar dels mitjans per prevenir i detectar casos d'assetjament sexual i d'assetjament per raó de sexe, i per intervenir-hi als seus centres de treball, d'acord amb els agents socials, de conformitat amb l'article 29 de la Llei 5/2008, de 24 d'abril, del dret de les dones a eradicar la violència masclista.
h) En cas que tingui una plantilla de 50 o més persones treballadores, complir amb la quota legal de reserva de llocs de treball en la plantilla de l'empresa prevista a l'article 42.1 del Text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o amb les mesures alternatives de caràcter excepcional previstes pel Reial decret 364/2005, de 8 d'abril, i pel Decret 86/2015, de 2 de juny.
i) No haver estat sancionada per resolució administrativa ferma o condemnada per sentència judicial ferma per haver exercit o tolerat pràctiques laborals considerades discriminatòries per raó de sexe o de gènere, d'acord amb l'article 11.1 de la Llei17/2015, de 21 de juliol, d'igualtat efectiva de dones i homes.
j) Complir la normativa sobre igualtat efectiva de dones i homes per tal de fomentar els drets de les dones i la seva imatge plural i no estereotipada, així com evitar la seva discriminació i objectualització tant en els continguts de redacció periodística com en els anuncis publicitaris, i adoptar un codi ètic de conducta sobre l'assumpció del principi d'igualtat de gènere, d'acord amb l'article 25 de la Llei 17/2015, i l'article 23 de la Llei 5/2008.
k) Complir les recomanacions sobre el tractament de la violència masclista als mitjans de comunicació vigents actualment a Catalunya des de 2009.
l) Complir l'obligació de respectar la igualtat de tracte i d'oportunitats a l'àmbit laboral i, amb aquesta finalitat, adoptar mesures adreçades a evitar qualsevol tipus de discriminació laboral entre homes i dones.
En el cas d'entitats amb més de 250 persones treballadores, s'ha d'elaborar i aplicar amb caràcter obligatori un pla d'igualtat, d'acord amb el que estableix l'article 45 de la Llei orgànica 3/2007, de 22 de març, per a la igualtat efectiva entre homes i dones, i l'article 36 de la Llei 17/de 2015, de 21 de juliol, d'igualtat efectiva de dones i homes.
m) Adherir-se al codi ètic que figura com annex de l'Acord GOV/85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol.
Requisits de l'emissora de televisió
Les emissores de televisió per a les quals se sol·liciti la subvenció hauran de complir, amb caràcter general, els requisits següents:
1) Mantenir les emissions en el moment de l'atorgament de la subvenció, atès que la finalitat de la subvenció és contribuir a la continuïtat d'aquestes.
2) Emetre el 100% de la seva programació de producció pròpia en català o aranès.
Als efectes d'aquestes bases, podran considerar-se exempts de l'obligació lingüística els programes que s'emeten en la seva llengua original per respecte a la integritat de la creació artística, entenent com a tals les obres de teatre, pel·lícules, la lectura d'obres literàries o bé la retransmissió d'obres musicals, que s'acreditarà de la forma indicada a la base 9.2 a).
En qualsevol cas, la producció pròpia en català no pot suposar menys del 50 % del total de les hores de programació de l'emissora.
3) Emetre el 100% de la seva programació en obert, que s'acreditarà de la forma indicada a la base 9.2 f).
4) Incloure en la programació de música cantada un 25%, com a mínim, de cançons interpretades en llengua catalana o aranesa, d'acord amb el que preveu l'article 26.5 de la Llei 1/1998, de 7 de gener, de política lingüística, que s'acreditarà de la forma indicada a la base 9.2 a).
5) Emetre tota la programació complint el Codi deontològic de la professió periodística de Catalunya, la qual cosa s'haurà de demostrar de la forma indicada a les bases 9.2 a) 9.1.2 n) i, si escau, 9.2 g), respectivament.
6) No emetre la mateixa programació que altres televisions durant més del 25% del temps total d'emissió setmanal, fins i tot si ho fan en horari diferent, excepte quan el Consell de l'Audiovisual de Catalunya (CAC) ho hagi autoritzat.
En el cas de diferents emissores que pertanyin a una mateixa cadena, hauran d'emetre una programació diferenciada superior al 50%, que s'acreditarà de la forma indicada a la base 9.2 d).
7) Reservar, com a mínim, el 51% del seu temps d'emissió anual a la difusió d'obres audiovisuals europees, dedicant més del 50% de l'esmentada reserva a l'emissió d'obres europees en expressió originària en una de les llengües oficials de Catalunya.
S'ha de garantir que, com a mínim, el 50% d'aquestes obres sigui en llengua catalana, que s'acreditarà de la forma indicada a la base 9.2 a).
8) En el cas de televisions d'àmbit nacional, el temps diari d'emissió dedicat a la publicitat no pot superar el 15% del total.
A més, el temps d'emissió dedicat a anuncis publicitaris i televenda dins de cada període d'una hora natural d'emissió en obert no haurà de ser superior a dotze minuts i, en cap cas, podrà superar els disset minuts computant els espais dedicats a la promoció de la pròpia programació.
9) Complir amb les normes que regulen els continguts de la programació i la publicitat vigents a Catalunya.
D'una manera particular, no es subvencionarà la difusió de continguts pornogràfics o de violència gratuïta, ni aquells que incitin a la violència masclista o la justifiquin o la banalitzin, o que vehiculin tàcitament o implícitament missatges sexistes i misògins que desautoritzin les dones o que les tractin vexatòriament o objectualment.
S'ha d'acreditar de la forma indicada a la base 9.1.2 m).
10) Només per a les televisions d'àmbit local, emetre programació original per sobre del mínim de 4 hores diàries (compreses entre la 1 i les 4 de la tarda i les 8 i les 11 de la nit) i 32 setmanals.
Per a aquest càlcul es computaran fins a un màxim d'un 25% d'hores de programació sindicada de proximitat, que s'acreditarà de la forma indicada a la base 9.2 e).
11) Complir la normativa sobre propietat intel·lectual.
12) Promoure un ús no sexista dels llenguatges i un tractament dels continguts que respecti la dignitat de les persones com a subjecte periodístic i humà.
A més dels requisits generals, les emissores de televisió per a les quals se sol·licita la subvenció han de complir els següents requisits específics, en funció del seu àmbit de cobertura:
1) Emissores de televisió d'àmbit nacional.
Han de disposar d'estudis de producció pròpia amb una estructura informativa estable d'àmbit català formada per professionals de la informació.
2) Emissores de televisió d'àmbit local
No hi ha taxes associades a aquest tràmit.
Guida entà ramplir era gresilha de programacion
Guida entà ramplir eth formulari de compte justificatiu
La cau ramplir, validar, júnher era rèsta de documentacion que i calgue e signar-la electronicament.
Dempús cau ramplir eth formulari electronic de compde justificatiu, júnher era documentacion justificativa que se i indique e envià'c a tramitar.
Era presentacion electronica des sollicituds per miei de Tramits gencat s'a d'efectuar per miei d'un certificat digitau reconegut de signatura electronica.
Passadi sies mesi sense que s'age dictat e notificat aguesta resolucion, es persones interessades poderàn préner per negligides es sues sollicituds per silenci administratiu.
Se pòt interposar un recors contenciós administratiu deuant deth Tribunau Superior de Justícia de Catalonha en tèrme de dus mesi a compdar dera notificacion e, potestativament, recors de reposicion deuant dera persona titulara dera Secretaria Generau dera Presidéncia en tèrme d'un mes.